Pilvipohjainen kvanttilaskenta
Pilvipohjaisen kvanttilaskennan alustat

2013 - Bristolin yliopisto julkisti Quantum In The Cloud -alustan. Alustan tarjonta koostuu kvanttisimulaattorista ja neljän kubitin optisesta kvanttijärjestelmästä.
2014 - Google avasi pääsyn Quantum Playground -alustan. Playgroundissa on saatavilla kvanttisimulaattori, yksinkertainen käyttöliittymä, komentosarjakieli ja 3D kvanttitilojen visualisointi. Googlen Quantum AI -työryhmä julkisti päivityksen koskien Willow -kvanttisirua, joka kykenee ratkaisemaan perinteisen vertailuissa käytetyn monimutkaisen laskennan viidessä minuutissa, kun vastaavan laskennan suorittamiseen nykyajan tehokkaimmilta supertietokoneilta kestäisi 10 kvadriljoonaa (eli 10²⁵) vuotta. Willow -sirun kehitys on käynnissä, eikä sen kyvykkyydet ole vielä saataville käyttäjille pilvipalveluiden välityksellä.
2016 - IBM yhdisti kvanttitietokoneen pilvepalveluihin. IBM Quantum Platform -alusta (alkujaan IBM Quantum Experience) mahdollistaa yksinkertaisten ohjelmien luomisen sekä suorittamisen pilvipalvelu-alustalla.
2018 - Rigetti Computing julkaisi Quantum Cloud Services -alustan. Alusta tarjoaa pääsyn hybridilaskentajärjestelmiin, jotka yhdistävät Rigettin omat kvanttiprosessorit sekä perinteiset palvelimet samassa datakeskuksessa. Rigetti oli julkistanut edellisenä vuonna ensimmäisen ohjelmoitavan pilvikäyttöä hyödyntävän Quil-ohjelmointikielen, Quil-ohjelmistokehityspaketin sekä pyQuil Python-kirjaston. 2024 Rigetti Computing toi markkinoille Ankaa-3:n, 84-kubitin kvanttitietokoneen, joka saavuttaa 99,5 prosentin mediaanisen kahden kubitin portin täsmällisyyden. Kyseinen järjestlmä tarjotaan saataville myös Microsoftin sekä Amazonin pilvipalveluiden kautta, 2025 alkupuolella.
2018 - Palo Altossa sijaitseva D-Wave toi markkinoille Leap™ Quantum Cloud Service -alustan. Leap tarjoaa reaaliaikaisen yhteyden D-Waven kvanttiprosessoreihin, joka mahdollistaa kvanttisovellusten kehittämisen ja suorittamisen etänä. Alusta sisältää avoimen lähdekoodin työkaluja ja resursseja kavanttiohjelmoinnin tueksi.
2019 - Amazon (AWS) julkaisi Braket -alustan. Braket tarjoaa pääsyn IonQ:n, IQM:n, Rigettin, Xanadun, QuEran ja Oxford Quantum Circuitsin kvanttitietokoneisiin. D-Wave-koneita voidaan käyttää AWS Marketplacen kautta. Braket tarjoaa myös kvanttialgoritmien kehitysympäristön ja simulaattorin.
2020 - QuTech (Delftin teknillinen yliopisto) julkaisema Quantum Inspire on ensimmäinen alusta Euroopassa, joka tarjoaa pilvipohjaista kvanttilaskentaa. Quantum Inspire on 5-kubitin transmon-prosessorin ohella maailman ensimmäinen alusta, jolla on verkon kautta pääsy täysin ohjelmoitavaan 2-kubittiseen (elektronin spiniin perustuva) kvanttiprosessoriin.
2020 - Xanadu avasi Xanadu Quantum Cloud -alustan, joka tarjoaa käyttäjilleen pääsyn 8 sekä 12-kubitin laitteistoihin.
2021 - Microsoft avasi julkiseen käyttöön Azure Quantum -alustan. Alustaa on hyödynnetty eri opetusalan sekä tutkimuksen parissa, edustajat akateemisista tutkijoista ja professoreista koululaisiin ovat rakentaneet alustan työkaluja hyödyntämällä ohjelmia, jotka suorittavat erilaisia kvanttialgoritmeja. Kuluttajat pyrkivät hyödyntämään nopeaa laskentaa muun muassa rahoitusmarkkinoiden mallintamiseen ja kehittyneempien tekoälyjärjestelmien luomiseen. Alustan tarjoamien ominaisuuksien avulla ihmiset voivat kokea ja oppia lisää kvanttitekniikan tuomista hyödyistä ja mahdollisuuksista. Azure Quantum tarjoaa pääsyn Quantinuumin, Atom Computingin, IonQ:n, Rigettin laitteistoihin ja ohjelmistoihin. Alustalla tarjoaa myös rajoitetulla käytöllä PASQALin kvanttiresursseja.
2023 - Quandela Cloud on Quandelan tarjoama alusta, joka on ensimmäinen eurooppalainen pilvipalveluiden välityksellä fotonista kvanttitietokonetta tarjoava palvelu. Käyttöliittymä hyödyntää Perceval -ohjelmointikieltä, jolle on verkossa tarjotaan ilmaiseksi opetusmateriaalia.
2023 - qBraid Lab on tarjonnut qBraid -alustallaan pääsyn IBM:n, D-Waven, Xanadun, Oxford Quantum Circuitsin, Rigettin ja IonQ:n laitteistoihin sekä Amazon Braketin simulaattoreihin.
2024 - IQM Quantum Computers julkisti Reaktorin kanssa yhteistyössä kehitetyn pilvipohjaisen alustansa IQM Resonancen. Alusta mahdollistaa IQM:n kvanttijärjestelmien hyödyntämisen ja antaa käyttäjille mahdollisuuden suunnitella, kehittää, testata ja vertailla kvanttialgoritmeja.
Käännös suomeksi